**Glavno je da se bira (vježba)**

Kad nešto radiš, važno je nakon provjeriti radiš li to dobro, trebaš li pomoć, možeš li sam nešto popraviti i kako ćeš to uraditi. Danas je dan za samovrednovanje (radili smo ga i na satu, prisjeti se). U tome će ti pomoći sljedeće natuknice.

Uz naslov napiši Č (čitanje), P (pisanje) i označi ih odgovarajućim smješkom.

**Č: Pročitaj glasno i izražajno priču svojim ukućanima, a zatim razmisli i iskreno odgovori:**

Jesi li zadovoljna/zadovoljan kako čitaš? Trebaš li još vježbati čitanje?

Što možeš i bolje? Kako ćeš doći do boljeg rezultata?

**P: Pregledaj kako odgovaraš na pitanja. U tome će ti pomoći natuknice. Možeš li što popraviti?**

***Pisanje odgovora o pročitanom tekstu:***

* Samostalno i točno odgovaram na postavljena pitanja potpunom rečenicom.
* Na pitanja odgovaram točno, ali s jednom ili dvije riječi.
* Odgovore na postavljena pitanja pišem uz pomoć.

***Rečenični znakovi:***

* Na kraju svake rečenice pišem odgovarajući rečenični znak.
* Ponekad zaboravim staviti rečenični znak na kraju rečenice.
* Zaboravljam na pisanje rečeničnog znaka.

***Rukopis:***

* Pravilno oblikujem slova i poštujem crtovlje. Rečenice pišem urednim rukopisom.
* Slova oblikujem uglavnom ispravno. Rečenice pišem urednim rukopisom.
* Većinu slova pišem pravilno. Kad koristim gumicu ostaju tragovi brisanja. Olovka nije našiljena.